**ՏԵՂԵԿԱՆՔ-ՀԻՄՆԱՎՈՐՈՒՄ**

**«ԹԱԼԻՆ ՀԱՄԱՅՆՔՈՒՄ ԱՂԲԱՀԱՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ԱՇԽԱՏԱՆՔՆԵՐԸ ԿԱՆՈՆԱԿԱՐԳԵԼՈՒ ՄԱՍԻՆ» ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ**

**Թալին համայնքի ավագանու քննարկմանը ներկայացվող որոշման նախագիծը․**

Մշակվել է **«**Տեղական ինքնակառավարման մասին**»** ՀՀ օրենքի 18-րդ հոդվածի 1-ին մասի 20-րդ կետի, **«**Աղբահանության և սանիտարական մաքրման մասին**»** ՀՀ օրենքի և Հայաստանի Հանրապետության առողջապահության նախարարի 2009 թվականի դեկտեմբերի 22-ի N25-Ն հրամանի դրույթներով սահմանված կարգավորումների համատեքստում։

**Իրավական ակտի ընդունման նպատակը և կարգավորման անհրաժեշտությունը**

Նախագծի նպատակն է կարգավորել Թալին համայնքի տարածքում աղբահանության և սանիտարական մաքրման կազմակերպման հետ կապված հարաբերությունները, դրանով իսկ՝

1) մարդու առողջության և շրջակա միջավայրի վրա աղբի բացասական (վտանգավոր) ներգործության նվազեցումը և չեզոքացումը․

2) բնակության համար հարմարավետ և էկոլոգիապես անվտանգ պայմանների ապահովումը․

3) տարածքների աղտոտման, աղբակույտերի առաջացման անթույլատրելիությունը և տարածքների մաքրումը աղբից․

4) օգտահանման ենթակա թափոնների տեսակավորման օգտագործման ու վերամշակման համար պայմանների ստեղծումը և աղբավայրերում տեղադրվող թափոնների ծավալների նվազեցումը․

5) աղբահանության և սանիտարական մաքրման վերաբերյալ տեղեկատվության մատչելիության և հանրային իրազեկվածության ապահովումը․

6) աղբահանության և սանիտարական մաքրման աշխատանքների մեքենայացումը։

**Նախագծի ընդունման դեպքում այլ իրավական ակտերի ընդունման անհրաժեշտության մասին․**

Նախագծի ընդունմամբ այլ իրավական ակտերի ընդունման կամ այլ իրավական ակտերում փոփոխություններ կատարելու անհրաժեշտություն չկա։

**Նախագծի ընդունման դեպքում բյուջեում ծախսերի և եկամուտների էական ավելացումների կամ նվազեցումների մասին․**

Նախագծի ընդունման դեպքում Թալին համայնքի բյուջեում եկամուտների ավելացում կամ նվազեցում չի նախատեսվում։

**Նախագծով առաջարկվող կարգավորումների բնույթն ու նպատակը․**

Նախագիծը կրում է նորմատիվ բնույթ։

**Իրավական ակտի կիրառման դեպքում ակնկալվող արդյունքը։**

Նախագծի ընդունման արդյունքում ակնկալվում է աղբահանության և սանիտարական մաքրման աշխատանքների արդյունավետ կազմակերպում։